Diari Oficial de la Generalitat Valenciana


Sumari del DOGV 6467, del 24-02-2011 (2011/2193)

RESOLUCIÓ de 28 de gener de 2011, de la directora de l'Agència Valenciana de Foment i Garantia Agrària, per la qual s'establix la dotació disponible de l'assignació financera FEAGA atorgada al règim d'ajudes per a la reestructuració i reconversió de la vinya per a la campanya 2010-2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6467

Data del DOGV
:   24-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2193


Data del document
:   28-01-2011

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 28 de gener de 2011, de la directora de l'Agència Valenciana de Foment i Garantia Agrària, per la qual s'establix la dotació disponible de l'assignació financera FEAGA atorgada al règim d'ajudes per a la reestructuració i reconversió de la vinya per a la campanya 2010-2011. [2011/2193]  
En el Decret 124/2006, de 8 de setembre, del Consell, es designa com a organisme pagador de les despeses corresponents a la política agrícola comuna a la Comunitat Valenciana l'Agència Valenciana de Foment i Garantia Agrària, i en el Decret 123/2006, de 8 de setembre, del Consell, se n'aprova l'estatut.  
Per mitjà de les resolucions de 3 de març de 2009 i de 15 de gener de 2010, de la directora de l'Agència Valenciana de Foment i Garantia Agrària, es van convocar ajudes per a l'aplicació a la Comunitat Valenciana del règim d'ajudes a la reestructuració i reconversió de la vinya establit en el Reglament (CE) 479/2008, del Consell, de 29 d'abril de 2008, pel qual s'establix l'organització comuna del mercat vitivinícola, desplegat quant als programes de suport, el comerç amb països tercers, el potencial productiu i els controls en el sector vitivinícola en el Reglament (CE) 555/2008, de la Comissió, de 27 de juny de 2008, i pel Reial Decret 244/2009, de 27 de febrer, a més de regular-se en la secció segona la implantació del règim de reestructuració i reconversió de la vinya.  
Basant-se en les sol·licituds presentades en estes convocatòries, s'han aprovat els plans de reestructuració i reconversió de vinya en l'àmbit de la Comunitat Valenciana a executar en el període 2008-2013.   
Tal com s'establix en el Reial Decret 244/2009, de 27 de febrer, en l'article 29, sobre les assignacions financeres dels plans de reestructuració i reconversió:  
1. Les comunitats autònomes remetran al Ministeri de Medi Ambient i Medi Rural i Marí, abans del 31 de juliol, la informació relativa als plans, com també les necessitats de finançament per a cada any d'acord amb l'annex VII.  
2. Una vegada conegudes les disponibilitats financeres per a la reestructuració i reconversió de vinya de cada campanya, la Conferència Sectorial d'Agricultura i Desenvolupament Rural, tenint en compte la informació remesa per les comunitats autònomes prevista en l'apartat anterior, fixarà inicialment l'import total de l'assignació financera i la superfície global que podrà ser objecte dels plans de reestructuració i reconversió en cada comunitat autònoma.  
No cal notificar esta resolució a la Comissió Europea perquè es tracta d'ajudes finançades pel FEAGA.   
Per tot això, a proposta de la directora general de Producció Agrària, i en virtut de la competència atribuïda en l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc:  
Primer  
Les ajudes per a la reestructuració i reconversió de la vinya de vinificació establides per mitjà del Reglament (CE) 479/2008, del Consell, de 29 d'abril de 2008, i aplicades a la Comunitat Valenciana d'acord amb les resolucions de 3 de març de 2009 i de 15 de gener de 2010, de la directora de l'Agència Valenciana de Foment i Garantia Agrària, es concediran en la campanya 2010-2011 amb una dotació disponible d'1.830.985 euros de l'assignació financera del FEAGA atorgada per a la campanya 2010-2011 en la Conferència Sectorial d'Agricultura i Desenvolupament Rural.  
Esta assignació inicial podrà ser incrementada basant-se en les disponibilitats pressupostàries.  
Segon  
L'Agència Valenciana de Foment i Garantia Agrària realitzarà el pagament de les ajudes, com a organisme pagador a la Comunitat Valenciana, a càrrec de les línies pressupostàries corresponents al capítol VII de l'Agència Valenciana de Foment i Garantia Agrària, línia SE 831000 (fons FEAGA).  
Tercer  
Contra este acte administratiu es pot interposar, en el termini d'un mes comptador des de la publicació d'este acte, un recurs de reposició davant del mateix òrgan que l'ha dictat, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o un recurs contenciós administratiu, en el termini de dos mesos des de la publicació d'este acte, d'acord amb els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que es considere procedent.  
València, 28 de gener de 2011.- La directora de l'Agència Valenciana de Foment i Garantia Agrària: Pilar Amigó Salvi.